Okresná prokuratúra Považská Bystrica 
Ľ. Štúra 1, 017 01 Považská Bystrica 1

Číslo: Pv 581/15/3306	Považská Bystrica, 27.10.2015 
EEČ : 2-26-120-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 

Rozhodol: 	prokurátorka Okresnej prokuratúry Považská Bystrica 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 

na tom skutkovom základe, že:

hoci bol ako otec mal. XXXXX, nar. XXXXX študentky XXXXX strednej odbornej školy XXXXX povinný podľa Zákona o rodine, ako aj na základe rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX, prispievať na jej výživu po 99,58 € mesačne vždy do 15.-teho dňa v mesiaci, do rúk matky dieťaťa XXXXX, bytom XXXXX, okres XXXXX, túto povinnosť neplnil pravidelne a v určenej výške, a to ani v mieste bydliska dieťaťa, bývajúceho s matkou, ani na inom mieste a úmyselne sa je vyhýbal tak, že nebol nikde riadne zamestnaný, nepobral dávky a príspevky v hmotnej núdzi, neboli mu vyplácané dávky sociálnou poisťovňou a ani nepodnikal,  čím mu  obdobie septembra 2014 do konca septembra 2015 vznikol dlh na výživnom vo výške 1.294,54  € a tohto konania sa dopustil napriek tomu, že bol trestným rozkazom Okresného súdu XXXXX sp. zn. XXXXX zo dňa XXXXX právoplatným dňom XXXXX uznaný vinným zo spáchania prečinu zanedbania povinnej výživy podľa § 207 ods. 2, ods. 3 písm. b/ Tr. zák., za ktorý mu bol uložený trest odňatia slobody v trvaní 14 mesiacov, so zaradením do ústavu na výkon trestu odňatia slobody s minimálnym stupňom stráženia, z výkonu ktorého bol podmienečne prepustený dňa 02.09.2014, so skúšobnou dobou v trvaní 2 rokov,   

lebo zanikla trestnosť činu tým, že obv. XXXXX si svoju vyživovaciu povinnosť dodatočne splnil v celom rozsahu a trestný čin nemal trvalo nepriaznivé následky

Odôvodnenie:
Uznesením vyšetrovateľa OR PZ, Odboru kriminálnej polície XXXXX ČVS:ORP-XXXXX zo dňa XXXXX bolo začaté trestné stíhanie vo veci prečinu zanedbania povinnej výživy podľa § 207 ods. 2, ods. 3 písm. c/ Tr. zák.  a ďalším uznesením zo dňa XXXXX bolo vznesené obvinenie XXXXX pre tento prečin, ktorého sa mal dopustiť na tom skutkovom základe, hoci bol ako otec mal. XXXXX, nar. XXXXX študentky XXXXX strednej odbornej školy XXXXX, povinný podľa Zákona o rodine, ako aj na základe rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX, prispievať na jej výživu po 99,58 € mesačne vždy do 15.-teho dňa v mesiaci, do rúk matky dieťaťa XXXXX, bytom XXXXX, okres XXXXX, túto povinnosť neplnil pravidelne a v určenej výške, a to ani v mieste bydliska dieťaťa, ktoré býva s matkou, ani na inom mieste a úmyselne sa je vyhýbal tak, že nebol nikde riadne zamestnaný, nepobral dávky a príspevky v hmotnej núdzi, neboli mu vyplácané ani dávky sociálnou poisťovňou ani nepodnikal, čím mu  obdobie septembra 2014 do konca septembra 2015 vznikol dlh na výživnom vo výške 1.294,58 € a tohto konania sa dopustil napriek tomu, že bol trestným rozkazom Okresného súdu XXXXX sp. zn. XXXXX zo dňa XXXXX právoplatným dňom XXXXX uznaný vinným zo spáchania prečinu zanedbania povinnej výživy podľa § 207 ods. 2, ods. 3 písm. b/ Tr. zák., za ktorý mu bol uložený trest odňatia slobody v trvaní 14 mesiacov, so zaradením do ústavu na výkon trestu odňatia slobody s minimálnym stupňom stráženia, z výkonu ktorého bol podmienečne prepustený dňa 02.09.2014, so skúšobnou dobou v trvaní 2 rokov,  
 
Vyšetrovateľ PZ, mi predložil vyšetrovací spis ČVS:ORP-XXXXX ktorý sa na vec vzťahuje, dňa 20.10.2015 s návrhom na zastavenie trestného stíhania pre horeuvedený trestný čin voči obv. XXXXX z dôvodu účinnej ľútosti. 

Preskúmala som vyšetrovací spis a zistila som, že návrh vyšetrovateľa PZ je dôvodný. 

Z vyšetrovacieho spisu zisťujem, že obv. XXXXX bol povinný prispievať na výživu mal. XXXXX po 99,58 € do rúk jej matky XXXXX, bytom XXXXX, u ktorej oprávnená býva. Výživné bolo určené rozsudkom Okresného súdu XXXXX sp. zn. XXXXX zo dňa XXXXX právoplatným dňom XXXXX 

V priebehu skráteného vyšetrovania bol dňa 14.09.2015 vypočutý obv. XXXXX, ktorý uviedol, že výživné neplatil preto, lebo nemal peniaze, pretože po prepustení z výkonu trestu odňatia slobody dňom 02.09.2014, v inej trestnej veci, mal problém získať zamestnanie, pričom ale dodal, že sa snažil prostredníctvom poštových poukážok platiť výživné aspoň čiastočne. Potvrdil, že nebol evidovaný ani na príslušnom úrad práce, nepoberal dávky a príspevky v hmotnej núdzi, ani dávky vyplácané sociálnou poisťovňou. V závere svojej výpovede dodal, že v súčasnosti údajne podniká, bude mať teda peniaze, býva na území XXXXX republiky a chcel by na výživu svojej dcéry prispievať v budúcnosti pravidelne a doplatiť postupne dlh na výživnom z predchádzajúceho obdobia. Obv. XXXXX ďalej potvrdil, že už uhradil celý dlh na výživnom, ktorý mu vznikol od septembra 2014 do konca septembra 2015, za ktoré mal uhradiť 1.294,54 €, ale poštovými poukážkami uhradil celkom 1.299,- € do rúk matky dieťaťa.

V priebehu prípravného konania bola viackrát vypočutá matka dieťaťa, svedkyňa a poškodená, XXXXX, ktorá podávala trestné oznámenie. Z jej poslednej výpovede zo 13.10.2015 vyplýva, že obv. XXXXX zaplatil na výživu mal. XXXXX, za kritické obdobie 13 mesiacov, teda od septembra 2014 do konca septembra 2015, prostredníctvom poštových poukážok, 1.299,- €, čím si svoju vyživovaciu povinnosť v plnom rozsahu splnil, pričom neplatenie výživného nemalo na dieťa trvalo nepriaznivé následky.

Vyšetrovací spis obsahuje ďalšie dôkazy listinného charakteru, a to rozsudok o výživnom, rodný list dieťaťa, fotokópie poštových poukážok, správy na obv. XXXXX, odpis z registra trestov, trestný rozkaz o predchádzajúcom odsúdení XXXXX za taký istý prečin, správu z ústavu na výkon trestu odňatia slobody a rozhodnutie o podmienečnom prepustení z výkonu trestu odňatia slobody.

Podľa § 86 ods. 1 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, prečin, z ktorého bol obvinený, nemal trvalo nepriaznivé následky na maloleté dieťa, čím využil ustanovenie o účinnej ľútosti, bolo možné rozhodnúť tak, ako je uvedené vo výroku tohto uznesenia.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Gabriela Vašutová 
	 prokurátorka